# आइछिई

आइछिई निगम|  |
| पर्दा चित्रण
आइछिईको गृह पृष्ठको पर्दा चित्रण |
| साइटको प्रकार | मागमा भिडियो सेवा |
| मुख्यालयहरू | बेइजिङ, चीन |
| संस्थापक (हरू) | गोङ यु |
| मुख्य व्यक्तिहरू | रोबिन ली (अध्यक्ष) गोङ यु (कार्यकारी) |
| अभिभावक | बायदु |
| युआरएल | www.iqiyi.com |
| अलेक्सा क्रम | विश्वव्यापी：**१०९（नोभेम्बर २०१९）**  मुख्यभूमि चीन：**२८（नोभेम्बर २०1९）** |
| प्रयोगकर्ताहरू | १.४ करोड |

**आइछिई** (सरलीकृत चिनियाँ:  爱奇艺), बहुराष्ट्रिय चिनियाँ इन्टरनेट निगम बायदुको स्वामित्वमा रहेको एक भिडियो साझेदारी मञ्च वा सेवा हो। यो चीनको सेयर बजार तथा अमेरिकी न्याजड्याकमा सूचीकृत छ। यसले सामग्री उत्पादन तथा वितरणको पनि प्रबन्ध गर्दछ। हाल, यसले मुख्यभूमि चीन, हङकङ, ताइवान र मकाउमा सेवा सञ्चालन गर्दछ। यो चीनको पाँच प्रमुख भिडियो मञ्च जस्तै युकु, सोहु, थङ्सिन भिडियो र म्याङ्गो टिभी मध्येको एक हो।

## पृष्ठभूमि

६ जनवरी २०१० मा, बायदुले आधिकारिक रूपमा गोङ युलाई प्रमुख कार्यकारीमा नियुक्त गर्दै स्वतन्त्र भिडियो कम्पनी बनाएको घोषण गरेको थियो। २४ जनवरी २०१० मा, कम्पनीले आफ्नो आधिकारिक चिनियाँ नामको (奇 艺) साथ सेवा सञ्चालन गरेको थियो। २९ मार्च २०१० मा, आइछिईको परीक्षण संस्करण जारी गरिएको थियो भन् २२ अप्रिल २०१० मा, यसको आधिकारिक संस्करणको जारी गरिएको थियो। आइछिई हाल संसारको सबैभन्दा ठूलो अनलाइन भिडियो साझेदारी वेबसाइटहरू मध्ये एक हो जसमा यसको सेवामा प्रत्येक महिना लगभग ६ अरब घण्टा खर्च गरिएको छ भने यसमा ५०० मिलियन मासिक सक्रिय प्रयोगकर्ताहरू रहेका छन्। २९ मार्च २०१८ मा, कम्पनीले संयुक्त राज्य अमेरिकामा सुरुवाती सार्वजनिक प्रस्ताव जारी गरेको थियो. र कम्पनी उक्त प्रस्ताव मार्फत २.२५ अरब अमेरिकी डलर उठाएको थियो।

## इतिहास

आइछिईको प्रधान कार्यालय
६ जनवरी २०१६ मा, बायदुले औपचारिक रूपमा एक स्वतन्त्र भिडियो कम्पनीको स्थापना गरेको थियो जसमा गोङ यु प्रमुख कार्यकारी अधिकृत थिए। २४ फेब्रुअरी २०१० मा, भिडियो कम्पनीले आधिकारिक रूपमा "छिई" नामको प्रयोग गरेको थियो। छिई अप्रिल २२, २०१० मा बायदुद्वारा स्थापित गरिएको थियो, जुन चीनको सबैभन्दा ठूलो अनलाइन वेब खोज संयन्त्र हो। २९ मार्च २०१० मा, छिईले परीक्षण संस्करणको सुरूवात गरेको थियो। २२ अप्रिल २०१० मा, छिईको आधिकारिक संस्करणको सार्वजनिक गरिएको थियो। २६ नोभेम्बर २०११ मा, छिईको नाम आइछिईमा पुन: नामाकरण गरिएको थियो र एक नयाँ लोगो अनावरण गरिएको थियो। यसै बीच, डोमेन नाम छिई डटकमबाट आईछिई डटकममा परिवर्तन गरिएको थियो। २ नोभेम्बर २०१२ मा, बायदुले दूरदर्शिता (अनुवादित नाम) को स्वामित्वको खरीद गरेको थियो र साइटमा १००% को स्वामित्वको मालिक बनेको थियो।

७ मे, २०१३ मा, बायदुले ३७ करोड अमेरिकी डलरमा पिपिष्ट्रिम निगम मार्फत अनलाइन भिडियो व्यवसायको खरीद गरेको थियो, जुन पछि आईछिई सहायक कम्पनी बनेको थियो।
१७ जुलाई २०१३ मा साइटले आफ्नो चलचित्र निर्माण विभाग, आइछिई चलचित्रको, प्रक्षेपण गरेको थियो र सह-निर्माण चलचित्रहरू सहित विदेशी सहयोगीहरूसँग अवस्थित सहकारी परियोजनाहरूको विस्तार गर्न सुरू गरेको थियो।
सोही वर्षको सेप्टेम्बरमा, आइछिईले भेनिस चलचित्र उत्सवसँग सहकार्य गरेको थियो र उत्सवको चलचित्रहरू यसले अनलाइन प्रसारण गरेको थियो। अगष्ट २०१४ मा, आइछिईमा प्रत्येक महिना लगभग ६ अरब घण्टा खर्च गरिएको तथ्याङ्क रहेको छ। अक्टोबर, आइछिईले भुसान चलचित्र उत्सव सम्मिलित भएको थियो र लगभग १०० दक्षिण कोरियाली शीर्षकहरूमा विशेष अधिकारमा हस्ताक्षर गरेको थियो।

१९ नोभेम्बर २०१४ मा, जाओमी र सुन्वे पूँजीले आइछिईमा ३०० मिलियन अमेरिकी डलर लगानी गरेका थिए, जुन साइटको १० प्रतिशत देखि १५ प्रतिशतमा रहेको थियो भने बैडुले यसमा थप १०० मिलियन डलर लगानी गरी करिब ८० प्रतिशत स्वामित्व कायम गरेको थियो।

८ डिसेम्बर २०१४ मा, आइछिईका प्रमुख सामग्री अधिकृतमा डोङले सन् २०१५ मा वास्तविक श्र‌ङ्खलाहरूलाई कम्तिमा ३० वटा शीर्षक र ५०० वटा अङ्कमा वृद्धि गर्ने र मौलिक उत्पादनहरूको योजना बनाउने घोषण गरेको थियो।

यसले मुख्यभूमि चीनमा आठ शीर्ष मनोरञ्जन कार्यक्रमहरूको प्रवाह गर्ने अधिकार प्राप्त गरेको थियो र यसले रनिङ म्यान सहित ताइवान र दक्षिण कोरियामा धेरै मनोरञ्जन कार्यक्रमहरूको खरीद गरेको थियो। मार्च २०१६ मा, यसले ताइवानमा यसले आफ्नो सेवा सञ्चालन गर्ने गर्ने घोषणा गरेको थियो। जून २०१६ मा यसमा २ करोड ग्राहकहरु भएको जनाइएको थियो।

२५ अप्रिल २०१७ मा, नेटफ्लिक्सले (जुन चीनमा प्रत्यक्ष रूपमा काम गर्दैन), आइछिईसँग अनुमति पत्र अन्तर्गत सम्झौतामा पुगेको घोषण गरेको थियो, जस अन्तर्गत केही नेटफ्लिक्स मूल उत्पादनहरू आइछिईमा दिनदिनै उपलब्ध हुनेछ र उनीहरूको उत्पादनहरू विश्वव्यापी रूपमा उपलब्ध हुनेछ। ३० मार्च २०१८ मा, कम्पनी अमेरिकी सेयर बजार नसडकमा सूचीकृत भएको थियो। २२ जुन २०१९ मा, कम्पनीमा भुक्तान सदस्यहरूको सङ्ख्या १० करोड रहेको आइछिईले घोषणा गरेको थियो। १७ जुलाई २०१९ मा, आइछिई र एस्ट्रो नामक कम्पनीले एक सम्झौता गरी एस्ट्रो च्यानलमा आइछिईका कार्यक्रमहरू प्रसारण गर्न सुरु गरेको थियो।

## लोकप्रियता

आइरिसर्चका अनुसार, अक्टोबर २०१४ सम्म, आइछिई र पिपिएससँग कम्तिमा २०.२१८ करोड मोबाइल दर्शकहरू रहेका थिए जसले यी मञ्चहरूमा ६०.०६२ करोड घण्टामा उपलब्ध भएका सामग्रीहरू हेरेका थिए। मोबाइल भिडियो साथ कुल ३०.८१७ करोड मोबाइल दर्शकहरू जसले यी मञ्चहरूमा कुल ११७.७४४ करोड घण्टाको लागि सामग्रीहरू हेरेका थिए।
यसमा कुल भिडियोको अवलोकनहरू ५० करोड पुगेको थियो। प्रत्येक दर्शकले अक्टोबरमा २२९.०५ मिनेटका लागि औसत सामग्रीहरू हेरेका थिए। सन् २०१५ को मध्यमा साइटमा ५० लाख ग्राहकहरू थिए भने २०१५ को अन्तमा / सन् २०१६ को सुरूमा यसमा १ करोड भन्दा बढी र जून २०१६ सम्ममा यसमा २ करोड भन्दा बढी दर्शकहरू रहेका थिए। आइछिईले एक प्रख्यात दक्षिण कोरियाली कार्यक्रम 별에서 온 그대 को प्रसारणको लागि विशेष चिनियाँ अधिकारहरूको खरिद गरेको थियो जुन हाल २.७ अर्ब भन्दा बढी पटक हेरिएको छ।

सन् २०१४ मा, आइछिईले प्रमुख जापानी प्रसारक फुजी टेलिभिजनसँग रहस्यमय ग्रीष्म नाटक (अनुवादित नाम) को सह-निर्माण तथा वितरण गरेको थियो। यो चीन र जापानको बीचमा पहिलो नाटकको सह-निर्माण थियो र अक्टोबर २०१४ सम्ममा उक्त नाटकलाई ६ करोड भन्दा बढी पटक हेरिएको छ।

### सिमिलर वेब

नोभेम्बर २०१९ सम्म, सिमिलर वेबको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा १८६ औँ स्थानमा रहेको छ भने चीनमा यसको क्रम २४ रहेको छ।

### अलेक्सा इन्टरनेट

नोभेम्बर २०१९ सम्म, अलेक्सा इन्टरनेटको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा १४० औँ स्थानमा रहेको छ भने चीनमा यसको क्रम ५० रहेको छ।

## अन्तर्राष्ट्रिय उपस्थिति

### हङकङ

सन् २०१६ मा, आइछिईले आधिकारिक रूपमा हङकङमा भुक्तान टेलिभिजन, इन्टरनेट टेलिभिजन र नि: शुल्क टेलिभिजन बजारमा प्रवेश गरेको थियो। हङकङले आइछिईको उपयोग गरेबापत बायदुलाई भुक्तानी गर्दछ र केही प्रकारका भिडियोहरूका लागि भने कुनै शुल्क लाग्दैन।

### ताइवान

सन् २०१६ मा आइछिईले ताइवानको एक मनोरञ्जन उद्योगसँग सहकार्य गरी ताइवानमा आधिकारिक रूपमा प्रवेश गरेको थियो। २९ मार्च २०१६ मा, आइछिईको कला क्षेत्रले औपचारिक रूपमा ताइवानमा पनि शाखाको स्थापना गरेको थियो। सोही वर्षको जुलाईमा, यसले पहिलो पटक चिनियाँ व्यावसायिक बेसबल खेल प्रतियोगिताको प्रत्यक्ष प्रसारण गर्ने काम गरेको थियो। २४ मार्च २०१८ मा, आइछिई ताइवानले आधिकारिक रूपमा ४ वटा चिनियाँ व्यावसायिक बेसबल टोलीको २४० भन्दा बढी खेलहरूको प्रत्यक्ष प्रसारण गरेको थियो।

ताइवान सरकारको विरुद्धमा विभिन्न झुठा तथा अफवाह फैलाएको अभियोग लगाउँदै ताइवानी सरकारले आइछिई र थङ्सिन भिडियोलाई तत्काल बन्द गर्ने योजना अगाडि बढाएको थियो।
किउले ताइवानको आर्थिक मामिला मन्त्रालयले आइछिईको उक्त घटना बारे अनुसन्धान गरिरहेको बताएका थिए। ताइवान र चीनको सम्बन्धकोको नियम उल्लङ्घन भएको खण्डमा आइछिईलाई तत्काल बन्द गरिने पनि बताइएको थियो।

## सन्दर्भ सामग्रीहरू

## बाह्य कडीहरू

आधिकारिक वेबसाइट